text: Mange vil være med i besættelsesfilm
  26 maj 2014 kl. 15.31
  Der var i dag casting til filmen 9. april, der foregår i Haderslev.
  I den kommende tid vil kampscener, skyderi og eksplosioner præge de gamle gader i Haderslev midtby. 
  Byen er kulisse for optagelsen af filmen 9. april, med bl.a. Pilou Asbæk, Lars Mikkelsen og Morten Hauch Fausbøll på rollelisten.
  Filmen handler om kampene om Sønderjylland på besættelsesdagen i 1940.
  I dag var der casting i Haderslev, og mange ville gerne med i filmen.
  Optagelserne begynder den 12. juni.
  